10 N. C. K I S T 



tifices , gaudium ! Irrita omnis ilia utriusque Ecclesiae , in conciliis sancita 

 publicis , conciliatio ! Nan curabant haec omnia Graeci. Et quicquid proxi- 

 mis seculis , continuata fere serie , omni opera et studio moliti sint Roman! 

 antistites, ista ut deleretur Carthago : movcbant multum , promovebant parumf 

 Qnaeque sic, miraculi instar, sustentata fuit et servata , a reliquis distincta 

 Christianis omnibus Ecclesia Graeca : ecquis dubitaverit, quin Divino plane 

 consilio et inservierit hactenus , et vero in posterum sit inservitura ? 



Nee frustra quaeruntur A. A. ! momenta rerum quara plurima , quae hanc- 

 ce augeant suspicionem et confirment luculenter. Ne dicam de commento 

 illo unius universaeque Ecclesiae, quae, civitatis et terrestris Imperil instar, 

 legum et auctoritatis vinculo cives suos contineret ; quo nimirum auctori- 

 tatem suam fundarunt maxime Pontifices Romani: schismate hoc et 

 separatione perpetua plane illud explosutn est. Nee arrogantiam memo- 

 rem Latinae Ecclesiae , se jactantis communem omnium in terris Christia- 

 norum dominam: effecit Ecclesia Graeca, ut, quamvis retundi com- 

 pescique ilia vanitas haud potuerit , reapse confutata sit. Ne igitur haec et 

 alia similia commcmorem, schismatis beneficam consideremus vim, cum 

 in Orientis Ecclcsiam, turn universe in rem Christianam. 



Et primum quidcm hoc eo effectum est, ut Orientalis pars Ecclesiae ma- 

 lorum expers manserit gravissimorum , quibus caeteroquin oppressa fuisset. 

 Miseriarum enim, in quas ipsa, jam relicta sibi, sensim incidit Ecclesia 

 Graeca, ne existimetis quaeso, exiguam modo orituram accessionem fuisse, 

 si vel omnium , quae inter Latinos mox invalescerent , un& particeps eva- 

 sisset. Unum vel nominasse hominem sufficit , ut , a quanta clade sal- 

 va et incolumis manserit, intelligant omnes et fateantur. GREOORI-UM 

 ilium VII dico , quo nemo umquam vel majorem vel pejorem in rem Chri- 

 stianam efficaciam habuit. Hunc autem si Romanae praefuisse considerar 

 mus Ecclesiae, paucos modo annos post stabilitum penitus dissidium: 

 quantopere nobis pie celebranda erit Divinae Providentiae cura, quae op- 

 portuno maxime tempore, Christianorum hoc oriri schisma voluerit , ut, 

 quae pestis magnam partem Ecclesiae infectaret per multa secula, non uni- 

 versam illam corrumpere posset et depravare. 



Profccto beata praedicanda est Graecorum Ecclesia , in quam Gregorii 

 illi , Urbani , Hadriani , Innocentii , Bonifacii , alii pejores etiara et im- 



pu- 



